ection::::生平.父陈廷策，赠通政。宗契为次子，龆龀能文，父尝口占「嫩竹绿阴映地」，宗契应声答曰：「新荷赤箭摩天」。年二十五举万历二十二年（1594年）甲午科乡试举人，三十二登二十九年（1601年）辛丑科进士，考选为庶吉士，三十三年补授福建道监察御史。毅然以弹击自任，屡疏谕辅臣李廷机无所忌。时陕西税珰梁永蛊害按臣徐懋恒，朝延置不问，宗契专疏请诛永以伸国法。又纠辽左税监高淮擅预兵机，乞正其罪。语极剀切，直声震都下。遣视漕运，剔宿弊，开泇河，京储赖以不乏。奉诏按浙，闻父卧疾，予假遄归。抵家而父适易箦，